Церьков святой Параскєвы (Доброслава)

Церьков святой Параскєвы є ґрекокатолицька деревяна церьков, котра ся находить в селї Доброслава в окресї Свідник в Пряшівскім краю.

Храм походячі з року 1705 є трипросторова будова у тварї креста з перечнов навов стояча на высокых камяных підвалинах. Ку єй характерістічному взгляду належать три інакше высокы куполы закінчены з вежами з банями. Простор храму є огородженый плотом. Внутрї ареалу ся находить цінтерь. 

Церьков была ставебно управляна в роцї 1880 і наконець в року 1932 коли были ку обєкту припоєны дві бочны каплічкы, котры му дали сучасный взгляд.

Найдорогшов памятков внутрїшнёго заряджіня є рештаврованый іконостас з 18. стороча, на котрім суть захоплены образы з Нового Завита.

Церьков святой Параскєвы є частёв колекції выходословеньскых деревяных церьквей записаных до списку народных културных памяток.

 Література 
 "DOBROSLAVA, Gréckokatolícky chrám sv. Paraskevy z roku 1705, NKP." In: Drevené gréckokatolícke chrámy na východnom Slovensku : Svidník a okolie. Prešov : PETRA n.o., 2007, s. 20-31. ISBN 978-80-8099-010-7

 Екстерны одказы 
 Dobroslava, Gréckokatolícky drevený chrám svätej Paraskievy, 1705, NKP

Параскєвы (Доброслава)